U-I-145/01
Natisni
Opravilna št.:
U-I-145/01
Datum odločitve:
10. 4. 2003
ECLI:
ECLI:SI:USRS:2003:U.I.145.01
Akt:
Pravilnik o izvajanju Zakona o davku na dodano vrednost (Uradni list RS, št. 4/99, 45/99, 59/99, 110/99, 27/2000, 22/01, 28/01, 54/01, 106/01 in 28/02), 50. čl.
Izrek:
Pobuda za začetek postopka za oceno ustavnosti in zakonitosti 50. člena Pravilnika o izvajanju Zakona o davku na dodano vrednost (Uradni list RS, št. 4/99, 45/99, 59/99, 110/99, 27/2000, 22/01, 28/01, 54/01, 106/01 in 28/02) se zavrže.
Evidenčni stavek:
Ustavno sodišče zavrže pobudo, če pobudnik ne izkaže svojega pravnega interesa.
Geslo:
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
1.4.9.2 - Ustavno sodstvo - Postopek - Stranke - Interes.
Pravna podlaga:
Člen 25, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
podzakonski akt
Vlagatelj:
Zavod za zdravstveno zavarovanje Slovenije, Ljubljana in družba Vzajemna zdravstvena zavarovalnica, d. v. z., Ljubljana
Datum vloge:
4. 7. 2001
Vrsta odločitve:
sklep
Vrsta rešitve:
zavrženje
Dokument:
US22294
Dokument v PDF obliki:
U-I-145-01.pdf
115 KB
Prenesite datoteko
U-I-145/01-8
10. 4. 2003
SKLEP
Ustavno sodišče je v postopku za preizkus pobude Zavoda za zdravstveno zavarovanje Slovenije, Ljubljana, in družbe Vzajemna zdravstvena zavarovalnica, d.v.z., Ljubljana, na seji dne 10. aprila 2003
sklenilo:
Pobuda za začetek postopka za oceno ustavnosti in zakonitosti 50. člena Pravilnika o izvajanju Zakona o davku na dodano vrednost (Uradni list RS, št. 4/99, 45/99, 59/99, 110/99, 27/2000, 22/01, 28/01, 54/01, 106/01 in 28/02) se zavrže.
Obrazložitev
1. Pobudnika izpodbijata 50. člen Pravilnika o izvajanju Zakona o davku na dodano vrednost (v nadaljevanju Pravilnik). Ker med davka oproščene zdravstvene storitve ne uvršča lekarniške dejavnosti, menita, da ni v skladu z drugim odstavkom 26. člena Zakona o davku na dodano vrednost (Uradni list RS, št. 89/98 in nasl. - ZDDV), z Zakonom o zdravstveni dejavnosti (Uradni list RS, št. 9/92 in nasl. - ZZDej) in z Zakonom o lekarniški dejavnosti (Uradni list RS, št. 9/92 in nasl. - ZLD). Glede na to zatrjujeta neskladje z 2. ter s 50. in 51. členom Ustave. Ob tem pobudnika svojega pravnega interesa posebej ne izkažeta, temveč le navajata, da naj bi izpodbijana ureditev pomenila obremenitev (obdavčitev) sredstev, namenjenih uresničevanju pravic iz naslova obveznega zdravstvenega zavarovanja, oziroma povečanje njunih izdatkov.
2. Iz Zakona o zdravstvenem varstvu in zdravstvenem zavarovanju (Uradni list RS, št. 9/92 in nasl. - v nadaljevanju ZZVZZ) izhaja, da izvaja Zavod za zdravstveno zavarovanje Slovenije obvezno zdravstveno zavarovanje (tretji odstavek 12. člena ZZVZZ), Vzajemna zdravstvena zavarovalnica pa prostovoljno zdravstveno zavarovanje (62.a člen ZZVZZ), ki zavarovanim osebam med drugim zagotavljata tudi plačilo zdravstvenih storitev (23. oziroma 61. člen ZZVZZ). Glede na to pomeni obdavčitev posamezne zdravstvene storitve za pobudnici tudi plačilo davka, vključenega v ceno zdravstvene storitve. Vendar zgolj s tem pobudnici ne izkazujeta pravnega interesa za oceno ustavnosti izpodbijane določbe.
3. Po določbi drugega odstavka 24. člena Zakona o Ustavnem sodišču (Uradni list RS, št. 15/94 - v nadaljevanju ZUstS) je namreč pravni interes za vložitev pobude podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma pravni položaj. Za tovrstni poseg pa v primeru plačila davka kot enega izmed elementov v strukturi cene ne gre. V obravnavanem primeru ne gre za položaj, v katerem je Ustavno sodišče v zadevi št. U-I-112/95 z dne 8. 5. 1997 (Uradni list RS, št. 34/97 in OdlUS VI, 57) priznalo pravni interes Zavodu za zdravstveno zavarovanje Slovenije. Zato je pobudo zavrglo.
4. Ustavno sodišče je sprejelo ta sklep na podlagi 25. člena ZUstS v sestavi: namestnik predsednice dr. Janez Čebulj ter sodnice in sodniki dr. Zvonko Fišer, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.
Namestnik predsednice
Janez Čebulj